বিশ্ব ডোপ বিরোধী সংস্থার (ওয়াডা) তথ্য চুরি করে রাশিয়ার হ্যাকার্স দলের দাবি, সেরিনা উইলিয়ামস এবং তাঁর বোন ভিনাস নিষিদ্ধ ওষুধ নেন। সেই অভিযোগ উড়িয়ে দিলেন রাফায়েন নাদাল। পাশে দাঁড়ালেন উইলিয়ামস বোনেদের। নয়াদিল্লিতে সাংবাদিক বৈঠকে তিনি বলেছেন, ‘‘ওয়াডা-র কাজকর্মের প্রতি পূর্ণ আস্থা আছে। সৎ খেলোয়াড়দের ওপর থেকে এখনও বিশ্বাস হারাইনি। তাই ওয়াডা ছাড়া অন্য কারও অভিযোগকে গুরুত্ব দেব না।’’ তিনি আরও বলেছেন, ‘‘খেলাধুলোর সম্পদ হল ভবিষ্যৎ প্রজন্ম। তাদের কাছে উদাহরণ হয়ে থাকতে হলে নিজেকে সম্পূর্ণ কলঙ্কমুক্ত রাখতে হবে।’’